Στα προηγούμενα επεισόδια...
Ακόμα δεν μιλάτε μεταξύ σας, πιτσουνάκια;
Θρηνεί τον γιο του.
Άφησέ μας μόνους, Μάντλιν.
Τζιν!
Την αγαπάς;
Είναι η μητέρα του γιου μου.
Κέιμπλ;
Συγγνώμη, μαμά.
Συνέβη το αδιανόητο.
Χόρευαν, έπιναν κρασί, έκαναν έρωτα!
Τα παιδιά μου του ατόμου, κατεστραμμένα!
Εξολόθρευση μεταλλαγμένου.
Κάποιος σιχαμερός Φρουρός Γκοτζίλα.
Αν του επιτεθείς, πεθαίνεις.
Είπατε ότι ο ΟΗΕ κατέστρεψε όλους τους Φρουρούς.
Τι γίνεται με τον Μπόλιβαρ Τρασκ;
Για νέους Φρουρούς, θα χρειαζόταν Μάστερ Μολντ,
κι εσείς καταστρέψατε το μοναδικό χρόνια πριν.
Ξέρω ποιον πρέπει να δούμε για να βρούμε τον Μπόλιβαρ Τρασκ.
Τον Χένρι Γκάιρικ.
Γιατί πρέπει να ξέρω πού είναι ο Τρασκ;
Βοήθησες στη χρηματοδότηση του προγράμματος Φρουρών του.
Δεν έχετε ιδέα πώς νιώθει κανείς όταν τον αφήνει πίσω του το μέλλον.
ΣΑΪΚΛΟΨ
ΤΖΙΝ ΓΚΡΕΪ
ΓΟΥΛΒΕΡΙΝ
ΜΟΡΦ
ΡΟΓΚ
ΜΠΙΣΤ
ΤΖΟΥΜΠΙΛΙ
ΝΑΪΤΚΡΟΛΕΡ
ΦΩΤΕΙΝΑ ΜΑΤΙΑ
Πρώτος ο ίδιος ο Ρέμι Λεμπό θα σας υπενθύμιζε ότι η ζωή,
όπως και τα χαρτιά,
είναι απρόβλεπτη.
Κι όμως, έζησε τη ζωή του
σαν μια δύναμη πεπεισμένη ότι θα έρχονταν καλύτερες μέρες,
ότι ο πιο τυχερός θα κέρδιζε πάντα.
Χάρη και στα κινητικά του χαρίσματα,
ο Γκάμπιτ είχε απέραντη πίστη στο αναξιοποίητο δυναμικό μας.
Κι όμως, έδειχνε να αγνοεί πλήρως το δικό του δυναμικό,
στοιχειωμένος από τη ζωή του στον υπόκοσμο των βάλτων όπου γεννήθηκε.
Ένας αμαρτωλός χωρίς ελπίδα σωτηρίας.
"Αυτό το φύλλο μού έλαχε", έλεγε.
Εγώ θεωρώ πως μπλόφαρε.
Πώς μπορούσε ο Ρέμι, εκ φύσεως εστιασμένος στο δυναμικό,
να αδυνατεί να κατανοήσει ότι οι αμαρτίες του τον είχαν κάνει ήρωα;
Κάθε χαρτοπαίκτης έχει ένα τρωτό σημείο.
Του Γκάμπιτ ήταν η μετριοφροσύνη.
Πώς μπόρεσε να λείψει;
Αυτός μας έσωσε όλους.
Έσωσε αυτήν.
Την αγαπούσε!
Μοναχική μάχη το πένθος.
Η Ρογκ πρέπει να βρει μόνη της την άκρη.
Λόγκαν, είχες την τύχη να μη δεις
αυτό που είδαμε εγώ κι η Ρογκ στην Τζενόσα.
Η μάχη της δεν είναι ένα απλό πένθος.
Κι η αγαπημένη μας Τζούμπιλι πράττει σοφά που φοβάται.
Βρίσκεστε σε άκρως απόρρητες εγκαταστάσεις των ΗΠΑ.
Έχετε εισέλθει παράνομα. Σταματήστε και...
Πυρ στη μεταλλαγμένη!
Σκοτώστε τη μεταλλαγμένη!
Τι γίνεται, ρε συ;
Το είδες αυτό;
Τι κάνουμε, κύριε;
Κύριοι,
να σας υπενθυμίσω ότι βρίσκεστε στον χώρο που φτιάχτηκε για να κρατήσει τον Χαλκ;
Η μεταλλαγμένη εισβολέας μας είναι μια σαλεμένη των βάλτων.
Δεν είναι δα...
Τι είναι αυτό;
Ο μπαμπάς πάντα έλεγε ότι το να μπεις στη φυλακή
είναι πιο εύκολο από το να βγεις.
Λοιπόν, ξέρω ότι ξέρεις γιατί σας χτύπησα την πόρτα.
Πού είναι ο Χένρι Γκάιρικ κι ο Μπόλιβαρ Τρασκ;
Κι εγώ που σας είχα για καλούς.
Τους καλούς τους σκοτώσατε, γλύκα.
Τώρα έχετε να κάνετε μαζί μου.
Λυπάμαι, Σκοτ.
Ο ΟΗΕ δεν μπορεί να στείλει άλλη βοήθεια.
Μια βδομάδα έχουν να βρεθούν άλλοι επιζώντες.
Καιρός να το αποδεχτείς, γιε μου.
Η ανεύρεση έστω και ενός ακόμα επιζώντα θα έδινε ελπίδα στους μεταλλαγμένους.
Κι η Βαλ Κούπερ;
Οι διασώστες δεν την έχουν εντοπίσει.
Κοίτα, ο κόσμος είναι τρομαγμένος.
Πιστεύουν ότι ο δρ Τρασκ μόλις ξεκίνησε
έναν ολοκληρωτικό πόλεμο ανθρώπων και μεταλλαγμένων.
Κι αν οι τρομαγμένοι ψηφοφόροι με δουν να βοηθάω εσάς...
Συγγνώμη, γιε μου. Θα έβλαπτε τη δημόσια εικόνα μου.
"Δημόσια εικόνα", κύριε;
Αν η Τζενόσα έμοιαζε πιο ανθρώπινη,
μάλλον θα μετρούσαν οι θάνατοι κι όχι οι ψήφοι.
Για κάτσε λίγο.
Εγώ κρατάω ισορροπίες,
ώστε να μην μπορέσει κάποιος που δεν σας συμπαθεί
να καταλάβει τη θέση που σπεύδεις να απαξιώσεις.
Κάνε υπομονή, Σκοτ.
Δείτε τα πρωτοσέλιδα, κύριε Πρόεδρε.
Όλα για την αρετή της υπομονής μιλάνε.
Είμαστε μόνοι μας.
Έτοιμη η ομάδα;
Προβληματισμένη...
αλλά έτοιμη.
Επαναπαύτηκα.
Δεν θα ξανασυμβεί.
Κανείς δεν θα πρόβλεπε κάτι τέτοιο.
Ο Μαγκνίτο το πρόβλεψε.
Μας προειδοποίησε επανειλημμένα.
Όπως κι η Μάντλιν.
Ξέρω τι σήμαινε για σένα, Σκοτ.
Για τον Νέιθαν.
Καταλαβαίνω ότι ακούγεται παράξενο,
αλλά, μετά τη φυγή της Στορμ, η σκέψη ότι είχα κάτι σαν αδερφή ήταν...
μια παρηγοριά.
Αυτά δεν έχουν σημασία τώρα.
Τώρα, πρέπει να φανούμε δυνατοί.
Για χάρη της ομάδας.
Για κάθε μεταλλαγμένο εκεί έξω που βλέπει αυτές τις εικόνες.
Χρειάζονται μια ελπίδα.
Αυτό θα έκανε ο Καθηγητής.
Πάμε να θυμίσουμε στον κόσμο
ότι σε τέτοιες στιγμές είναι που μετράει το όραμα.
"Ψάχνετε αυτούς που βοηθάνε.
"Πάντα θα βρίσκετε ανθρώπους που βοηθάνε".
Ο πάντα προσηνής κύριος Ρότζερς.
Οι διασώστες θεωρούν το Οχυρό ως ρίσκο.
Πολύ ασταθές.
Θα το αναλάβω εγώ κι η Τζιν.
Οι υπόλοιποι δείξτε στην ανθρωπότητα ότι ήρθαμε για να μείνουμε.
Θαυμάσια δουλειά, Αμίλια.
Όταν έχεις μόνο νεκρούς, παύει κι η διαλογή.
Όταν στήσαμε το ιατρείο κι άρχισαν να συρρέουν τραυματίες,
γίνονταν άσχημα πράγματα. Όλοι θέλουν να 'ναι επιζώντες
αλλά, όταν βλέπεις έναν επιζώντα να καταφθάνει,
είναι το τελευταίο που εγώ θα ήθελα να 'μαι.
Δρ ΜακΚόι.
Χανκ.
Αυτό το μέρος...
Λυπάμαι πολύ.
Ενθαρρυντικό που θα είσαι εσύ
που θα καταγράψεις αυτό που συνέβη στην Τζενόσα.
Τον θάνατο του οράματος.
Έλα μαζί μου.
Θα το ήθελες;
Πολύ.
Κάνε πίσω, Ρογκ.
Σε παρακαλώ.
Πού είναι ο Χένρι Γκάιρικ;
Τον μετέφεραν από το Ράικερς την περασμένη βδομάδα.
Η Τζενόσα δεν ήταν τραγωδία μόνο για τους μεταλλαγμένους.
Όλοι ντρεπόμαστε.
Αλλά το να διασχίζεις τη χώρα αφηνιασμένη δεν τιμά όσους χάθηκαν.
Κόφ' το παπατζιλίκι
και λέγε τι γυρεύει εδώ στην ερημιά ο κορυφαίος μπάτσος της Αμερικής.
Όπως εσύ, ελπίζω μέσω του Γκάιρικ να φτάσω στον Μπόλιβαρ Τρασκ.
Αυτός έφτιαξε τους Φρουρούς.
Είναι ο προφανής ύποπτος για το Μάστερ Μολντ στην Τζενόσα.
Τη μεταφορά του Γκάιρικ από τις φυλακές των ΗΠΑ
διεκπεραίωσε μια μυστική μονάδα του ΟΗΕ.
Μαύρα κατάστιχα, τόσο απόρρητα...
Που καμαρώνουν όταν σου τα ξερνάνε, ε;
Όχι. Αυτοί οι τύποι δεν μιλάνε. Ποτέ.
Μάλλον την κοπάνησαν πριν έρθεις.
Λες κι ήξεραν ότι κάποιος κυνηγά τον Γκάιρικ.
"ΕΜΑ".
Τι σημαίνει γι' αυτούς ο Γκάιρικ;
Αυτό ακριβώς σκοπεύω να τον ρωτήσω.
Κατάφερα να χακάρω τους σέρβερ.
Ο Γκάιρικ μεταφέρθηκε σε εγκαταστάσεις στην Πόλη του Μεξικού.
Μόλις πάρω έγκριση,
θα οδηγήσω την ομάδα μου εκεί για να τον συλλάβει.
Εγώ λέω να τον τσιμπήσουμε τώρα, πριν τον μετακινήσουν τα παράξενα τυπάκια.
Αν εμφανιστώ στο Μεξικό να σπάω κεφάλια μαζί σου,
δίνω ένα μήνυμα.
Αυτό να λέγεται!
Ότι είσαι στο πλευρό μας.
Εκτός κι αν δεν είσαι πια.
Πρέπει να τηρώ τους κανόνες, Ρογκ.
Τώρα, τα χέρια μου είναι δεμένα.
Αφού είναι δεμένα, αυτό δεν το χρειάζεσαι.
Άντε να φτιάξεις μούσκουλα, μικρέ. Έρχεται πόλεμος.
Αλήθεια θα γίνει πόλεμος;
Οι θετοί γονείς μου πήραν το πρωί και ρώτησαν το ίδιο.
Τους είπα να μην ανησυχούν.
Μήνες είχα να τους ακούσω.
Πήρες τη μαμά σου;
Έχω πάει για σκι στις Άλπεις.
Μη με κοιτάς έτσι.
Κι αν ήμασταν κι εμείς εδώ;
Αν ήσουν εσύ εδώ;
Σκέψου να της τηλεφωνούν οι αστυνομικοί, να μην καταλαβαίνει τι λένε.
Κάτι για μια επίθεση, τον γιο της, μεταλλαγμένους, χορό...
Μη με πιέζεις, Τζουμπς.
Κοίτα τι γίνεται όταν δεν κρυβόμαστε.
Όταν τους το λέμε κατάμουτρα.
Αξίζει, Τζούμπιλι;
Ξέρω μόνο ότι δεν θα ήθελα να μάθουν οι γονείς μου ποια είμαι
από το δελτίο ειδήσεων.
Δεν θέλω να θάψουν μια άγνωστη.
Θα έρθεις μαζί μου;
Εσύ τι λες;
Προτεραιότητα για το προβλεπτό μέλλον
είναι ο περιορισμός της ζημιάς.
Χλωμό, όταν οι μεταλλαγμένοι κατεβαίνουν παντού στους δρόμους.
"Οι ταραχές είναι η γλώσσα των ανθρώπων χωρίς φωνή".
Μάρτιν Λούθερ Κινγκ.
Μα το σπάσιμο τζαμιών είναι καταστροφή, όχι επικοινωνία.
Ο μέσος άνθρωπος δεν θα σας αποδεχτεί αν νιώθει ότι απειλείται.
Τότε, το πρόβλημα είναι ο φόβος.
Ίσως το όραμα του Καθηγητή για το μέλλον ήταν πολύ κοντόφθαλμο,
και το πρώτο μας λάθος ήταν που εκλιπαρήσαμε για την ανοχή σας.
Όχι, Χανκ, δεν είπα αυτό.
Αυτό εννοείς, όμως.
Αυτό είναι το πρόβλημα.
Όπως και το ρεπορτάζ σου έξω από το σπίτι μου, ενώ εδώ πέθαιναν.
Τώρα, με συγχωρείς.
Δεν θέλω να κάνω άλλη κατάχρηση της ανοχής σου, κα Τίλμπι.
Όχι, δεν στέκει αυτό.
Δεν είναι φυλακή εδώ.
Είναι κανονικό θέρετρο.
Δεν έχω ιδέα που είναι ο Μπόλιβαρ Τρασκ.
Θα στοιχημάτιζα ότι οι πράκτορες που σε τακτοποίησαν στα πούπουλα ξέρουν.
Τι είναι αυτό το ΕΜΑ;
Θα πω μόνο ότι εσείς τα τέρατα
δεν είστε οι μόνοι με υψηλά ιστάμενους φίλους.
Πες στον Σάμερς ότι οι τηλεπαθητικές χαριτωμενιές της γυναίκας του δεν πιάνουν.
Όχι σε τούτο δω.
Όχι σ' αυτόν εδώ.
Γλύκα, εδώ μιλάμε για άλλα κόλπα.
Μη μου αντιστέκεσαι!
Τηλεπαθητική ηχώ.
Τόσος θάνατος μπορεί να στιγματίσει ένα μέρος.
Τόσες τελευταίες σκέψεις,
ανεκπλήρωτα όνειρα,
ανακυκλωμένα ξανά και ξανά,
παγιδευμένα, σε σήψη.
Τόσο χαμένο μέλλον.
Τόσο μισοτελειωμένο παρελθόν.
Μετέωρο, χωρίς λύτρωση.
Όπως...
Όπως εμείς.
Συγγνώμη, Τζιν.
Σ' το είπα, δεν φταις εσύ.
Όχι, εννοώ...
Συγγνώμη για το μπέρδεμα μεταξύ μας.
Οι ζωές μας ποτέ δεν ήταν απλές.
Αυτήν τη φορά, είναι κάτι διαφορετικό.
Διαφορετικό από τότε που πέθανα στο διαστημόπλοιο;
Ή τότε που θυσίασα τον εαυτό μου στον ήλιο ή τον Μαύρο Φοίνικα;
Πάντα επέστρεφες, όμως.
Η μία από μας.
Σκοτ.
Κάποιος είναι.
Μπροστά. Κάποιος τηλεπαθητικός;
Μάντλιν.
Από δω!
Επικοινώνησε η Τζιν τηλεπαθητικά! Βρήκαν κάποιον!
Εντυπωσιακό.
Η μετατροπή σε διαμάντι δεν συγκαταλεγόταν στις δυνάμεις της Έμα.
Ίσως μια αδρανής μετάλλαξη, που ενεργοποιήθηκε υπό πίεση;
Πάντα τα κατάφερνα καλά...
υπό πίεση.
Όλοι οι Εξ-Μεν αμέσως στο Μπλάκμπερντ.
Ο Τρασκ.
Δεν ήξερα τι έκανε με το DNA μου.
Δεν είπε τίποτα για την Τζενόσα.
- Ποιος; - Ο Κύριος Σίνιστερ.
Ο Σίνιστερ μου υποσχέθηκε να πάρω πίσω τη ζωή μου.
Δεν είπε κουβέντα για μακελειό μεταλλαγμένων.
Τι λόγο έχουμε να πιστέψουμε έναν αιμοσταγή μανιακό σαν εσένα, Τρασκ;
Ελάτε στην Ειρηνευτική Δύναμη του ΟΗΕ στη Μαντριπούρ.
Θα αδειάσω το κτίριο.
Έχετε υπόψη το εξής.
Ο αυτόματος πωλητής στο λόμπι ποτέ δεν ξεμένει από λάιτ.
Ελάτε να δείτε τη φριχτή όψη του μέλλοντός σας.
Για να ανακεφαλαιώσουμε, ο Τρασκ δημιούργησε το Μάστερ Μολντ,
άρα ευθύνεται ο ίδιος για όλα αυτά,
άρα δεν είναι αξιόπιστος.
Παράξενες μέρες, πράγματι.
Προσδεθείτε όλοι.
Πάμε στη Μαντριπούρ.
Η μητέρα σας πίνει το απογευματινό της κρασί στο σαλόνι.
Σ' εσάς και στη φίλη σας θα προσφερθούν σπριτς χωρίς αλκοόλ.
Ευχαριστώ, Τζίμπο.
Πώς να μεγαλώνεις έτσι και να είσαι "φυσιολογικός";
Το 'χεις, έτσι;
Μπαίνουμε μέσα, πιάνουμε ψιλή κουβεντούλα και...
Μητέρα, είμαι μεταλλαγμένος.
Γίνεται κι έτσι.
Τι ανακούφιση!
- Αλήθεια; - Αλήθεια;
Μωρό μου, τέσσερα σπίτια μας έπιασαν ανεξήγητα φωτιά
από τότε που έγινες 16.
Κι αλήθεια νομίζεις ότι με τον πατέρα σου
πιστέψαμε ότι Σομαλοί πειρατές σου άρπαξαν το γιοτ στα Χάμπτονς;
Το ήξερες;
Και γιατί δεν είπες τίποτα;
Με τον πατέρα σου συμφωνήσαμε ότι θα μας μιλούσες όταν εσύ ήθελες.
Μια μάνα τα ξέρει αυτά, Ρομπέρτο.
Εσύ ανήκεις στους Εξ-Μεν, αν δεν κάνω λάθος;
Με λένε Τζούμπιλι, κυρία.
Ευχαριστώ που βοήθησες τον γιο μου.
Φοβόμουν ότι θα το αντιμετώπιζε ολομόναχος.
Τώρα, το στοίχημα είναι να φροντίσουμε τα εν οίκω μη εν δήμω.
Πώς είπατε;
Τι εννοείς, τα εν οίκω μη εν δήμω;
Καλέ μου, οι μέτοχοι αναστατώνονται με οτιδήποτε σχετικό με μεταλλαγμένους,
ειδικά μετά απ' αυτήν τη φρικαλεότητα στην Τζενόσα.
Δεν γίνεται να μάθουν ότι έχουμε μεταλλαγμένο παιδί.
Θα πρέπει, λοιπόν, να συζητήσουμε κάποιους νέους κανόνες για τις σχέσεις σου
και το πώς θα είσαι πιο...
διακριτικός.
Σπριτς;
Κουρτ.
Είμαι όντως εγώ, αδερφή μου.
Πώς νιώθεις τώρα;
Έχω λίγο πονοκέφαλο, μα...
θα ζήσω.
Ο Ρέμι είναι νεκρός,
αλλά εγώ δεν είμαι έτοιμη να το αποδεχτώ.
Καθένας πενθεί με τον τρόπο του.
Σου έπεσε ο χειρότερος λαχνός
στη λοταρία των θετών αδερφών, έτσι;
Σου έτυχε η τύπισσα που τρελαίνεται επειδή έχασε ένα αγόρι.
Δύο αγόρια.
Και η σύγχυσή της είναι εντελώς φυσιολογική.
Αλλά δεν έσπρωξε εκείνη τον Γκάμπιτ ή τον Μαγκνίτο στον θάνατο.
Εκείνη τους βοήθησε να ζήσουν.
Συγχαρητήρια.
Όπως ακριβώς το ονειρευόσουν.
Μόνο που κόντεψες να μου χαλάσεις την έκπληξη.
Ώστε αυτό εννοούσε ο Τρασκ λέγοντας ότι θα άδειαζε το κτίριο.
Υπνωτικό αέριο.
Κάτσε καλά. "Ποτέ δεν ξεμένει από λάιτ".
PINGO Λάιτ
Υπεραπόρρητη αίθουσα χαλάρωσης πίσω από χαλασμένο πωλητή;
Τα σέβη μου, κακέ. Εύγε.
Ημερομηνία, 28 Αυγούστου.
Το μοντέλο ΜΚ-1 προχωράει με μικρές προσαρμογές
στη μονάδα ΤΝ.
Χέστηκα για τον νόμο του Ασίμοφ, μην περιορίζουμε τις φιλοδοξίες μας.
Οι μεταλλαγμένοι πρέπει να υποταχθούν και όλοι να...
Από πότε ο ΟΗΕ στεγάζει απόρρητες εγκαταστάσεις κυβερνητικής;
Να σας πω.
Η ίδια μυστηριώδης στολή με τους φρουρούς του Χένρι Γκάιρικ.
- ΕΜΑ. - ΕΜΑ;
Αν και παλιός κατάσκοπος, δεν μου θυμίζει κάτι.
Μήπως να ρωτούσαμε τον Οπενχάιμερ των φτωχών πριν...
Έφτιαξα τους Φρουρούς για το καλό των κανονικών ανθρώπων.
"Τώρα, έγινα ο Θάνατος".
Θα πρέπει να σώσουμε αυτό το απόβρασμα από τον εαυτό του, σωστά;
Μην κάνεις καμιά βλακεία, δόκτωρ.
Πες μας τι σημαίνει αυτό το ΕΜΑ.
Μια ομάδα που αναγεννήθηκε από τις στάχτες του παλιού μου προγράμματος Φρουρών.
Ενώ εσείς οι Εξ-Μεν χαριεντιζόσασταν με την ανθρωπότητα,
εκείνοι ετοίμαζαν τις κινήσεις τους.
Κι ο Κύριος Σίνιστερ;
Αυτός ο τρελός είναι από τους πιο λαμπρούς μηχανικούς στην ιστορία.
Περιέγραψε τα σχέδιά μου ως "χαριτωμένα".
Κατασκευάζει έναν νέο τύπο Φρουρού.
Χειρότερο απ' αυτόν που είδαμε στην Τζενόσα.
Αυτή η τεχνολογία είναι έτη φωτός μπροστά από τη σύγχρονη δική μας.
Πώς μπόρεσε καν να έχει τέτοια πρόσβαση;
Δεν ξέρω.
Αλλά δεν θα τον αφήσω να με κάνει ακόμα πιο τέρας απ' ό,τι με έκανε ήδη.
Ήρεμα, φιλαράκο.
Θες εξιλέωση;
Βοήθησέ μας να πιάσουμε τους πραγματικούς κακούς.
Τι άλλο μπορείς να μας πεις;
Οτιδήποτε βοηθάει.
Λυπάμαι.
Δεν έχω τίποτα για σας.
Παρομοίως, γλύκα.
Ρογκ, τι πήγες κι έκανες;
Αυτό που θέλαμε όλοι.
Ώστε αυτό είμαστε πια;
Ο μανιακός σκότωσε τον Ρέμι και χιλιάδες άλλους στην Τζενόσα.
Αυτό το σιχαμένο απόβρασμα έστειλε έναν καλό άνθρωπο,
δικό μου άνθρωπο...
Εξολόθρευση μεταλλαγμένων.
Θεέ και Κύριε!
Ο Τρασκ μεταλλάχθηκε σε κάποιο είδος...
Ανθρωποφρουρού. Μάλιστα.
Ενεργοποίηση πρωτοκόλλου Πρωτεύοντος Φρουρού.
Εξολόθρευση μεταλλαγμένων.
Ρογκ!
Σάμερς!
Τζιν, εσύ το κτίριο, εγώ τα θραύσματα.
Παραδοθείτε, μεταλλαγμένοι!
Ακόμα νιώθω το πνεύμα του Τρασκ μέσα του.
Τσάκισε τη Ρογκ με ένα χτύπημα.
Χτυπάμε στο ψαχνό.
Εξ-Μεν, καταστρέψτε τον.
Εξουδετέρωση μεταλλαγμένου.
Μορφ! Όχι!
Εξουδετέρωση μεταλλαγμένου.
Μην κουνηθείς!
Θυμάσαι τι σε ρώτησε στη Σαχάρα η κατώτερη εκδοχή μου;
Λέγε, ορφανό.
Πώς νιώθει κανείς όταν τον αφήνει πίσω του το μέλλον;
Ηλεκτρομαγνητικές χειροβομβίδες διασποράς.
Ο ταχύτερος τρόπος να διαλύσεις αυτά τα καθίκια.
Κέιμπλ; Τι διάολο κάνεις εδώ;
Τα μάτια σου...
Όχι!
Τόσο καιρό;
Δεν μπορεί.
Βγες από το μυαλό μου.
Δεν είσαι εκείνη.
Θεέ μου.
Νέιθαν.
Ας αφήσουμε κατά μέρος τα ξανανταμώματα, μπαμπά.
Ο Τρασκ έκανε λάθος.
Ο Σίνιστερ δουλεύει για άλλον. Για κάποιον χειρότερο.
Αν εσείς οι Εξ-Μεν δεν τον σταματήσετε,
δεν θα υπάρξει μέλλον που να αξίζει να το ζήσει κανείς.
Παραδέξου το. Σε εντυπωσίασα.
Πώς, με το επίτευγμά σου να ανοίξεις τα χαρτιά μας στους Εξ-Μεν;
Πώς βοηθάει αυτό να μου φέρεις το τρόπαιο που μου υποσχέθηκες;
Ο Τρασκ ήταν ένα αδέξιο προσχέδιο,
και ο τσακωμός του με τα γονιδιακά φρικιά μάς έδωσε πολύτιμα στοιχεία τακτικής
για το πραγματικό μου αριστούργημα.
Κι οι Εξ-Μεν θα πάρουν μαθήματα απ' αυτό. Είσαι βλάκας με πατέντα.
Έπρεπε να περιμένεις να ολοκληρωθεί και να τους κατατροπώσεις.
Σίνιστερ, εσύ κι οι κακοί της παλιάς εποχής αποτυγχάνετε
από το '92 να συντρίψετε αυτά τα παράσιτα.
Αυτά που θα κάνατε εσείς είναι ένας οδηγός για το τι να μην κάνω εγώ.
Ήσουν κι εσύ ένας από εκείνους τους κακούς.
Όμως, σε αντίθεση με όλους εσάς, εγώ εξελίχθηκα.
Λοιπόν. Τώρα σου έχω κάτι που θα σε καθησυχάσει.
Οι τεχνικοί επισκεύασαν έναν εξωγήινο δορυφόρο
με τον οποίο οι Εξ-Μεν τα έλεγαν με τους φίλους τους, τους Σίαρ.
...η Αυτοκράτειρά σας πρόκειται να παντρευτεί,
και η αυτοκρατορία μας να υποδεχτεί έναν νέο αυτοκράτορα.
Τον καθηγητή Τσαρλς Εξέβιερ.
Είπαν ότι ο Γκάιρικ σκότωσε τον Εξέβιερ.
Το χαρωπό μεταλλαγμένο παρεάκι μας έχει ταΐσει τον κόσμο ένα πελώριο ψέμα.
Όπως κι εγώ.
Σένιο μπίμποπ, ε;
Τελευταία, αναγκάστηκα να γίνω κακός.
Αλλά η ζέστη, όπως κι η μουσική,
μαλακώνει τα πάντα.
Μαλακώνει τα τριχοθυλάκια.
Ανοίγει τους πόρους.
Κάνει τη σάρκα ελαστική.
Έτσι, όταν πιάνω δουλειά...
Δέρμα απαλό σαν βούτυρο.
Αρκεί να μείνεις ακίνητος.
Αρκεί να μη μου αντισταθείς.
Απλώς να ακούς και να υπακούς.
Βλέπεις;
Είσαι γεννημένος γι' αυτό.
ΣΑΪΚΛΟΨ - Τα μάτια του εκπέμπουν δονητικές ακτίνες
ΤΖΙΝ ΓΚΡΕΪ - Διαθέτει τηλεπαθητικές και τηλεκινητικές δυνάμεις
ΓΚΑΜΠΙΤ - Φορτίζει αντικείμενα με εκρηκτική κινητική ενέργεια
ΣΤΟΡΜ - Ελέγχει και χειραγωγεί τις δυνάμεις της φύσης
ΜΠΙΣΤ - Υπεράνθρωπη δύναμη και ευκινησία Διανοητική ιδιοφυΐα
ΤΖΟΥΜΠΙΛΙ - Παράγει εκρηκτικά πλασμοειδή πυροτεχνικής ενέργειας
ΒΑΣΙΣΜΕΝΟ ΣΤΑ ΚΟΜΙΚΣ ΤΗΣ MARVEL
ΜΠΙΣΟΠ - Απορροφά και εξαπολύει τις πιο πολλές μορφές ενέργειας
ΤΑ MARVEL STUDIOS ΠΑΡΟΥΣΙΑΖΟΥΝ
ΜΟΡΦ - Μπορεί να πάρει οποιαδήποτε μορφή
Απόδοση διαλόγων: Ειρήνη Παπαδάκη